Document ID: /roh_data/filtered/fineweb-2-filterrobots_roh.jsonl.gz/58640

Els vegnan da Schleis, Partschins, St.Leonhard e lavuran en l’Engiadina sin las alps Chöglias, Uina Dadaint e Praditschöl. L’enviern èn els: mastergnant, trenadra da chavals e tgirunza. La stad: pastra, nurser e signun. Prest la mesadad da la pastriglia sin las alps grischunas vegn da l’exteriur. En l’Engiadina èn quai cunzunt pastras e pasters dal Tirol dal Sid. Purs e chaus d’alp engiadinais èn plain laud per lur pastriglia dal Tirol dal Sid. Els sajan lavurus, da gronda responsabladad ed haja in fitg bun maun per il muvel. Il cineast dal Tirol dal Sid Thomas Hainz ha visità la stad vargada ses cumpatriots sin las alps en l’Engiadina Bassa e purtretà els en in film da «Cuntrasts».